
URDHËR
Nr. 571, datë 22.5.2026

PËR MARRJEN E MASAVE KUFIZUESE PËR PARANDALIMIN DHE KONTROLLIN E SËMUNDJES SË MURTAJËS SË RUMINANTËVE TË VEGJËL

Në mbështetje të pikës 4, të nenit 102, të Kushtetutës, të shkronjës “b”, të pikës 1 dhe të pikës 2, të nenit 15, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 

URDHËROJ:

1. Ndalimin e tregtimit të ruminatëve të vegjël në tregjet e kafshëve të gjalla, panaire dhe grumbullime të tjera në qarkun Durrës.
2. Ndalimin e lëvizjes së ruminantëve të vegjël dhe specieve të tjera të mbarështuara nga ferma në fermë në zonën e mbrojtur dhe zonën e mbikëqyrjes.
3. Intensifikimin e mbikëqyrjes së popullatave të ruminantëve të vegjël dhe inventarizimin e tyre në zonën e mbrojtur dhe zonën e mbikëqyrjes.
4. Forcimin e masave të biosigurisë.
5. Kafshët e llojit të imëta duhet të mbarështohen sipas kërkesave shëndetësore të mbarështimit të tyre, si dhe të jenë të izoluara nga kafshët e tjera në fermë dhe të kufizohet kontakti me kafshët e tjera.
6. Intensifikimin e fushatave të ndërgjegjësimit të fermerëve, transportuesve të kafshëve, veterinerëve privat dhe shërbimit veterinar shtetëror.
7. Intensifikimin e mbikëqyrjes dhe kontrollit veterinar në fermat që mbarështojnë ruminantë të vegjël dhe tregjet e kafshëve të gjalla në të gjithë territorin e Republikës së Shqipërisë.
8. Zbatimin e masave të tjera të përmendura në urdhrin nr. 802, datë 9.10.2024, “Për miratimin e Planit Kombëtar të Kontigjencës për sëmundjen e Murtajës së Ruminantëve të Vegjël (PPR)”.
9. Masat e sipërcituara nga pika 2 deri në pikën 6 zbatohen në territorin e:

	Nr.
	Njësia Administrative
	Fshati

	
	 3 km

	1.
	Sukth
	Rrushkull

	2.
	Katund i Ri
	Jubë

	3.
	Sukth
	Vadardhë

	4.
	Sukth
	Hamallaj

	5.
	Sukth
	Kulla

	6.
	Sukth
	Perlat

	
	 10 km

	1.
	Xhafzotaj
	Fllakë

	2.
	Manzë
	Manzë

	3.
	Sukth
	Sukth

	4.
	Katund i Ri
	Katund i Ri

	5.
	Shijak
	Shijak

	6.
	Xhafzotaj
	Xhafzotaj

	7.
	Rashbull
	Arapaj

	8.
	Rashbull
	Rrashbull

	9.
	Maminas
	Maminas



[bookmark: _GoBack]10. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Autoriteti Kombëtar i Veterinarisë dhe Mbrojtjes së Bimëve, Autoriteti Kombëtar të Ushqimit dhe Instituti i Sigurisë Ushqimore dhe Veterinarisë. 
Ky urdhër hyn në fuqi menjëherë dhe botohet në Fletoren Zyrtare.

